Komz a ra Alex Taylor ag ar yezhoù dre vras, ar re a gomz-eñ da gentañ penn. Ur Saoz eo, bevet en deus e Frañs mes bremañ emañ é chom e bro-Alamagn. Komz a ra a yezhoù arall ivez, ag ar chembraeg un tamm mes pas ag ar brezhoneg. Ne vern,  neo ket ur sell klok a faot dan den teurel àr ar yezhoù. Un dramsell hepken, mes kentelius a-walch. Diskouez a ra, a-fed ar verb, a-fed ar raganvioù, an anvioù... neus gozik tra ebet hag a vehe dre natur er yezhoù, doch ar yezhoù eo ha setu tout. Da skouer ar rummadoù anvioù ; e galleg (hag e brezhoneg, kastilhaneg, okitaneg...) eh eus dreist pep tra anvioù benel hag anvioù gourel. Mes dija e saozneg neo ket tre ar memp tra get anvioù neptu. Hag e yezhoù arall eh eus choazh estroch evit ur rummad,  get traoù hag a seblant deverrus meur-a-wezh (rummad an traoù hag a vev en dour, rummad an traoù hag a zo hir ha moan (trist ha melen)... mes neo ket deverrusoch evit reiñ ur seks da gement anv a azo èl ma raomp, pe reolenn gurius ar chemmadurioù dirak blez/bloaz. Komz a ra ivez ag an troiñ, ar jubenniñ, petra zo diaes er micherioù-se.